### Zmluvné strany

**Objednávateľ:** Deaflympijský výbor Slovenska

**So sídlom:** Blumentálska 24, 811 07 Bratislava 1

**Zastúpený:** PaedDr. Miloš Štefek, prezident

**IČO:** 42254388

**Bankové spojenie:** Tatrabanka, a.s., č. účtu2920861945 / 1100

(ďalej len „Objednávateľ“)

**a**

**Poskytovateľ:**

**So sídlom:**

**Registrácia (oprávnenie):**

**Dátum vzniku príslušnosti:**

**IČO:**

**Bankové spojenie: číslo účtu:**

(ďalej len „Poskytovateľ“)

Zmluvné strany po vzájomnej dohode uzatvárajú túto zmluvu o poskytovaní služieb (ďalej len „Zmluva“):

**Článok I.
Preambula**

1. Objednávateľ je občianskym združením, ktoré podľa svojich stanov zabezpečuje podmienky pre športovú prípravu reprezentantov a športovo talentovanú mládež.
2. Poskytovateľ je fyzickou osobou, ktorá má oprávnenie na výkon špecializovaných činností v oblasti telesnej výchovy a športu na základe registrácie v Slovenskom športovom portáli Ministerstva školstva, vedy, výskumu a športu uvedenom na adrese www.sport.gov.sk.

**Článok II.
Predmet zmluvy**

1. Predmetom Zmluvy je úprava vzájomných práv a povinností zmluvných strán pri poskytovaní služieb vo forme špecializovaných činností v oblasti telesnej výchovy a kultúry poskytovateľom pre potreby zabezpečenia športovej prípravy športovcov zaradených v systéme podpory športovej prípravy Objednávateľa, ktorá priamo súvisí zo zaradením do tímu TOP športovcov zmluvne podporovaných Ministerstvom školstva, vedy, výskumu a športu Slovenskej republiky.

**Článok III.
Povinnosti a záväzky zmluvných strán.**

1. Poskytovateľ sa zaväzuje pre objednávateľa zabezpečiť výkon špecializovaných činností v oblasti telesnej kultúry - telesná výchova a šport – služby trénera, ktoré pre potreby Zmluvy znamenajú odbornú prípravu a odborné vedenie tréningového procesu športovcov určených Objednávateľom.
2. Poskytovateľ je povinný pri plnení Zmluvy poskytovať služby uvedené v Článku II. Zmluvy podľa pokynov a deklarovaných záujmov Objednávateľa osobne, s odbornou starostlivosťou a na profesionálnej úrovni tak, aby boli dosiahnuté určené výkonnostné ciele športovcov. Ak Poskytovateľ neposkytne služby osobne, zodpovedá v plnom rozsahu za všetky preukázané škody spôsobené Objednávateľovi.
3. Poskytovateľ sa zaväzuje predkladať Objednávateľovi faktúru s výkazom o odpracovaných hodinách vždy ku 7. dňu mesiaca, nasledujúcom po mesiaci (období) poskytnutých služieb.
4. Poskytovateľ je povinný bezodkladne oznámiť každú zmenu vo vzťahu k športovcom resp. každú okolnosť, ktorá by mohla mať negatívny vplyv na športovú prípravu športovca a to elektronicky na e-mailovú adresu office@deaflympic.sk.
5. Na uvedenú e-mailovú adresu zasiela Poskytovateľ informácie o všetkých dosiahnutých výsledkoch a výkonoch športovca, jeho zraneniach, chorobách a ďalších dôležitých skutočnostiach ovplyvňujúcich výkonnosť a výsledky športovca.
6. Objednávateľ sa zaväzuje platiť Poskytovateľovi za poskytované služby odplatu vo výške náležiacej kvalifikácii Objednávateľa, s hodinovou sadzbou maximálne do výšky tabuľkových hodnôt uvedených v hárku „**Systém“** Výkazu trénera 2019 o odpracovaných hodinách až do vyčerpania rozpočtu daného športovca, alebo objemu určeného objednávateľom.
7. Objednávateľ sa zaväzuje platiť Poskytovateľovi na základe vystavenej faktúry a výkazu o odpracovaných hodinách za príslušné obdobie doručenej do sídla Objednávateľa do 14. kalendárnych dní odo dňa jej doručenia, ak nie je dohodnuté inak.
8. Výkaz o odpracovaných hodinách kontroluje a odsúhlasuje poverený zástupca Objednávateľa.
9. Objednávateľ sa zaväzuje úzko spolupracovať s Poskytovateľom a oznamovať mu všetky dôležité informácie týkajúce sa organizačného a finančného zabezpečenia športovca (ov) a realizačného tímu počas doby poskytovania služieb.
10. Zmluvné strany sú povinné vzájomne sa informovať o všetkých skutočnostiach, ktoré by mohli akýmkoľvek spôsobom ovplyvniť plnenie Zmluvy.

**Článok IV.
Doba poskytovania služieb.**

1. Zmluva sa uzatvára na dobu určitú, od 01.01.2019 do 31.12.2019, ak nie je dohodnuté inak.

**Článok V.
Ukončenie zmluvného vzťahu.**

1. Zmluvné strany sa dohodli, že vzťah založený Zmluvou môže byť ukončený:
	1. uplynutím doby poskytovania služieb,
	2. písomnou výpoveďou jednej zo zmluvných strán, doručenou druhej zmluvnej strane,
	3. zánikom oprávnenia Poskytovateľa poskytovať služby
	4. vyčerpaním prostriedkov určených na prípravu športovca.
2. V prípade ukončenia zmluvného vzťahu sa zmluvné strany dohodli, že výpovedná lehota je aj dátum vyčerpania prostriedkov daného športovca (ov) v roku 2019.

**Článok VI.
Záverečné ustanovenia.**

1. Práva a povinnosti zmluvných strán bližšie neupravené Zmluvou sa riadia ustanoveniami Občianskeho zákonníka a ostatných platných právnych predpisov Slovenskej republiky.
2. Zmluvné strany sa zaväzujú, že spory, ktoré sa môžu vyskytnúť pri plnení Zmluvy budú prednostne riešiť rokovaním, o ktorom bude spísaný záznam poskytnutý obom zmluvným stranám.
3. Zmluva nadobúda platnosť dňom jej podpisu oboma zmluvnými stranami a je účinná v zmysle Zákona č. 546/2010 Z. z.
4. Zmluvu je možné meniť, dopĺňať iba písomne so súhlasom oboch zmluvných strán formou jej písomných dodatkov.
5. Zmluva sa vyhotovuje v 2 rovnopisoch, z ktorých po jednom rovnopise dostane každá zmluvná strana.
6. Poskytovateľ svojím podpisom súhlasí s používaním jeho osobných údajov, ktoré je Objednávateľ oprávnený používať pre svoje interné potreby a v súlade so Zákonom č. 122/2013 Z. z. o ochrane osobných údajov.
7. Zmluvné strany vyhlasujú, že sa s obsahom Zmluvy pred jej podpisom oboznámili, že Zmluva sa zhoduje s ich slobodne a vážne prejavenou vôľou a že Zmluvu neuzatvorili v tiesni, alebo za nápadne nevýhodných podmienok.

V Bratislave,

........................................ .......................................

za Objednávateľa za Poskytovateľa